Oluf B. Meistad

Oluf Bernhard Meistad (født 19. mai 1904, død 5. juni 1987) var ordfører i Sandvollan kommune 1946–1957. Han representerte Arbeiderpartiet.

Han satt i Sandvollans kommunestyre fra 1935 til kommunesammenslåingen i 1962; etter kommunesammenslåingen ble han den første varaordføreren i den nye sammenslåtte Inderøy kommune fra 1962 til 1967. 

Han var sønn av gårdbruker Ole P. og Berit Meistad på gården Nesset. I det sivile liv var han maler, og i ungdommen hadde han også skrevet kommunestyrereferater fra distriktet for arbeiderpressen. Han var med ved stiftelsen av Sandvollan AUF i 1934 og Sandvollan samvirkelag i 1935. Han var ugift hele livet, og fram til han i 1963 kjøpe heimen Maurstad på Sandvollan bodde han til leie ulike steder.

Referanser 

Ordførere i Sandvollan
Ap-ordførere i Nord-Trøndelag
Personer fra Inderøy kommune
Fødsler i 1904
Dødsfall i 1987